Na temelju članka 38. Zakona o trgovačkim društvima („Narodne novine broj 11/93, 34/99,121/99,50/00,118/03,107/07,146/08,137/09,125/11,112/12,68/13,110/15,40/19,34/22,114/22,18/23. i 130/20) i članka 30. Statuta Općine Kloštar Podravski („Službeni glasnik Koprivničko-križevačke županije“ broj 34/21), Općinsko vijeće Općine Kloštar Podravski na 23. sjednici održanoj 29. studenog 2023. donijelo je

**ODLUKA**

**o promjeni sjedišta društva KOMUNALNO KP društvo s ograničenom odgovornošću za proizvodnju, trgovinu, komunalne i druge usluge**

**I.**

 Trgovačko društvo KOMUNALNO KP društvo s ograničenom odgovornošću za proizvodnju, trgovinu, komunalne i druge usluge, Trg svete Obitelji 2,  Kloštar Podravski, OIB: 22839285286 mijenja sjedište Društva na način da je novo sjedište Društva: Ulica kralja Tomislava 2, Kloštar Podravski.

**II.**

 Odobrava se izmjena Društvenog ugovora između osnivača/članova Društva Općine Kloštar Podravski i Općine Kalinovac.

**III.**

 Ovlašćuje se Općinski načelnik Općine Kloštar Podravski kao predstavnik Općine Kloštar Podravski u skupštini Društva da Odluku o promjeni sjedišta Društva KOMUNALNO KP društvo s ograničenom odgovornošću za proizvodnju, trgovinu, komunalne i druge usluge, Trg svete Obitelji 2,  Kloštar Podravski, OIB: 22839285286 u svojstvu člana Društva donese pred javnim bilježnikom te za Izmjenu ugovora iz članka 1. ove Odluke kao i za poduzimanje drugih radnji u svojstvu Skupštine Društva o promjeni sjedišta društva KOMUNALNO KP društvo s ograničenom odgovornošću za proizvodnju, trgovinu, komunalne i druge usluge u ime i za račun Općine Kloštar Podravski radi provedbe ove Odluke te radi upisa promjena u sudski registar.

**IV.**

Zadužuje se Uprava Društva za poduzimanje svih pravnih radnji radi provedbe ove Odluke.

V.

 Ova Odluka stupa na snagu danom donošenja.

**OPĆINSKO VIJEĆE OPĆINE KLOŠTAR PODRAVSKI**

**KLASA: 025-01/23-01/01**

**URBROJ: 2137-16-01/01-23-01**

**Kloštar Podravski, 29. studenog 2023.**

**PREDSJEDNICA:**

**Marija Šimunko**